అలీరాజ్‌పూర్ జిల్లా

మధ్య ప్రదేశ్ రాష్ట్రం లోని జిల్లాలలో అలీరాజ్‌పూర్ జిల్లా (హిందీ:अलीराजपुर जिला) ఒకటి. 2008 మే 17న ఝాబువా జిల్లా నుండి కొంత భూభాగం (అలీరాజ్‌పూర్, జోబాట్, భబ్రా) వేరుచేసి ఈ జిల్లా రూపొందించారు. అలీరాజ్‌పూర్ పట్టణం జిల్లాకు కేంద్రంగా ఉంది. 2011 గంణాంకాలను అనుసరించి జిల్లా జనాభా 728,677. వైశాల్యం 2,165 చ.కి.మీ. 76.5% ప్రజలు దారిద్ర్య రేఖకు దిగువన ఉన్న ఈ జిల్లా, భారతదేశంలో కెల్లా అత్యంత పేద జిల్లా. పేరు వెనుక చరిత్ర జిల్లా కేంద్రం అలీరాజ్‌పూర్ కారణంగా జిల్లాకు ఈ పేరు వచ్చింది. ఈ భూభాగం మునుపటి అలీరాజ్‌పూర్ రాజాస్థానంగా ఉండేది. అలీరాజ్‌పూర్ రాజాస్థానానికి ముందు అలి రాజధానిగా ఉండేది. ఆనంద్ దేవ్ 1437లో స్థాపించిన అలీరాజ్‌పూర్ రాజాస్థానానికి అలి పట్టణంలో కోట నిర్మించబడింది. తరువాత రాజాస్థానానికి రాజధాని రాజ్‌పూర్‌కు మార్చబడింది. రెండు రాజధానుల పేరు అలి రాజ్పూర్ పేర్లను సమైక్యంగా జిల్లాకు నామకరణం చేయబడింది. చరిత్ర 1947లో భారతదేశ స్వాతంత్ర్యానికి ముందు అలిరాజ్‌పూర్ భోపవర్ అజెంసీలో భాగంగా ఉండేది. భోపవర్ ఏజెంసీ " సెంట్రల్ ఇండియా అజెంసీ"లో భాగంగా ఉండేది. భోపవర్ ఏజెంసీని 1437లో స్థాపించబడింది. స్వతంత్రం వచ్చిన తరువాత ఇది సమైక్య భారత దేశంలో విలీనం చేయబడింది. 1948లో ఈ భూభాగం మధ్యప్రదేశ్ రాష్ట్రంలో భాగంగా మారింది. విభాగాలు జిల్లా 3 తాలూకాలు ఉన్నాయి : అలీరాజ్‌పూర్, జొబాట్ , భబ్రా. జిల్లాలో 2 అసెంబ్లీ నియోజకవర్గాలు ఉన్నాయి :- అలీరాజ్‌పూర్ , జోబాట్. . జిల్లాలోని 2 తాలూకాలు రత్లాం పార్లమెంటు నియోజకవర్గంలో భాగంగా ఉన్నాయి. 2001 లో గణాంకాలు మూలాలు